Forsalg til ændringer:

Vedtægter for Foreningen Blå Veje

1. Navn

Foreningens navn er: **Forening Blå Veje**

2. Adresse

Markmandsgade 4, 5 th.

2300 København S

Danmark

1. Formål

**Foreningens hovedformål er at støtte ”Blå Veje Visionen" og få de pædagogiske værdier virkeliggjort i praksis.

Foreningen Blå Veje har her to hovedfokusser:

1. Foreningen støtter udviklingen og etableringen af en ny friskole, efterskole og børnehus ved at søge midler til projektet og være med til at organisere opstarten af dem**

2. Foreningen udvikler og videreformidler nye, friske og naturlige tilgange til dannelse, uddannelse og pædagogisk arbejde.

[Foreningen vil også arbejde for:](http://www.blaaveje.org/forside.html)

3. Foreningen arbejder på at etablere et netværk af individer og grupper med fokus på nytænkning inden for uddannelse og dannelse og vil samarbejde med:

- andre interesserede personer og grupper, som beskæftiger sig med at udvikle værdibaseret dannelse, undervisning og læring med et bevidst fokus på undervisningsatmosfærer, essenspædagogik og pædagogik, der er funderet i åndsvidenskabelige tilgange til mennesket og omverden.

-skoler med alternative og fremtidsorienterede tilgange til læring og uddannelse, naturlig dannelse og udvikling.

-organisationer, der arbejder med videreuddannelse af lærere og udvikling af naturfilosofiske pædagogiske metoder og curricula, der tager udgangspunkt i målgruppens naturlige behov.

-organisationer og netværker med fokus på verdensborgerskab og børn og unges orientering mod fremtidens behov – både inden for formel og nonformel læring.

-organisationer og netværker, som støtter unge kvinders udvikling, selvforståelse og lige rettigheder til uddannelse.

4. Foreningen arbejder for en løbende videreuddannelse af lærere og pædagoger ved at støtte:
- workshops omkring personlig udvikling og seminarer og andre arrangementer, som kan medvirke til at sikre en løbende efteruddannelse af lærere, pædagoger og andre, der arbejder med børn og unge. Foreningen søger herigennem både at støtte og styrke den kontinuerlige udvikling af skoleprojektet Blå Veje og den overordnede pædagogiske vision om et levende pædagogisk læringsfællesskab på tværs af skoler og pædagogiske faggrupper, lokalt her i Danmark så vel som internationalt.

- arbejdsgrupper, som støtter skoleprojektet Blå Veje og den pædagogiske vision på andre måder, end hvad der er udspecificeret her.

5. Foreningen vil støtte den løbende research bag og udvikling af den skabelon, der danner grundlaget for skoleprojektet Blå Vejes pædagogiske fundament og udfærdigelsen af curricula, årsplaner og de pædagogiske rammer og værdier.

6. Foreningen vil afholde og støtte workshops og arrangementer og ungdomslejre med fokus på børns og unge udvikling af deres eget personlige geni og verdensborgerskab i nonformelle så vel som formelle læringssituationer.

7. Foreningen vil altid tilstræbe at forholde sig åbensindet ud fra den klare overbevisning, at tiderne ændrer sig, og at det pædagogiske felt derfor altid må være indstillet på at opdatere sig selv og stå klar til at møde nye udfordringer og støtte udviklingen af uddannelsesområdet, hvor der er behov.

4. Medlemsforhold

4.1 Indmeldelse

Indmeldelse sker ved skriftlig henvendelse til foreningen, enten gennem mail eller online blanket, med angivelse af navn, adresse og telefonnummer. Ved indmeldelsen betales kontingent for den måned, hvori indmeldelsen sker.

Optagelse kan nægtes, når særlige grunde taler herfor, og mindst 2/3 af bestyrelsesmedlemmerne stemmer for at nægte indmeldelsen. Nægtelsen skal dog, såfremt den optagelsessøgende ønsker det, efterprøves på førstkommende ordinære generalforsamling.

4.2 Udmeldelse

Udmeldelse skal finde sted ved skriftlig meddelelse til foreningen.

4.3 Eksklusion

Generalforsamlingen kan med 2/3 majoritet af de fremmødte beslutte at ekskludere et medlem, som handler til skade for foreningen.

Medlemmer der ikke betaler kontingent, slettes uden videre fra pågældende regnskabsårs udløb.

4.4 Kontingent

Bestyrelse fastsætter det månedlige kontingent.

Kontingent skal indbetales til foreningen d.1 i måneden.

4.5 Medlemsrettigheder og pligter

Medlemmerne er forpligtet til at overholde foreningens vedtægter samt leve op til dens formåls bestemmelser. Medlemmerne er berettiget til løbende orienteringer om foreningens arbejde.

5. Bestyrelsen

5.1 Bestyrelsens opgaver og størrelse

Bestyrelsen består af 3 medlemmer. Bestyrelsen har det overordnede ansvar for gennemførsel og udvikling af foreningens mal, strategi og opgaver. Bestyrelsen kan uddelegere ansvaret for den daglige drift og udvikling til en daglig leder.

5.2 Valg

Bestyrelsesmedlemmer vælges på den ordinære generalforsamling for en 3-årig periode.

Opstilling af kandidater skal ske senest 8 dage før generalforsamlingen ved skriftlig henvendelse til foreningens forkvinder og formænd.

Afgår et bestyrelsesmedlem i utide, foretages suppleringsvalg på førstkommende ordinære generalforsamling, medmindre bestyrelsen efter bestyrelsesmedlemmers frafald udgøres af 2 medlemmer eller derunder, i hvilket tilfælde bestyrelsen har pligt til hurtigst muligt at indkalde til en ekstraordinær generalforsamling.

Alle 3 i bestyrelsen fungerer som forkvinder og formænd.

5.3 Bestyrelsesarbejdet

Bestyrelsen fastsætter selv sin forretningsorden. Bestyrelsesmøde afholdes, når forkvinderne og formændene finder det nødvendigt, eller når minimum 2 af bestyrelsens øvrige medlemmer anmoder herom.

Indkaldelse finder sted skriftligt med angivelse for dagsorden.

Bestyrelsen træffer alle øvrige beslutninger ved simpel konsensus.

Bestyrelsen skal påvise at der udarbejdes budgetter.

Bestyrelsen er ansvarlig for at der udarbejdes retvisende regnskaber, samt at disse aflægges i henhold til gældende lovgivning.

Bestyrelsen skal tilstræbe at være fremadrettet, visionær og målrettet i sit arbejde.

5.4 Arbejdsgrupper

Bestyrelsen kan nedsætte arbejdsgrupper bestående af medlemmer og/eller eksperter til varetagelse af nærmere definerede opgaver eller projekter indenfor Blå Vejes’ formål.

Arbejdsgruppers oplæg eller projekter skal godkendes af bestyrelsen før iværksættelse. Ligeledes skal budgettet for disse projekt godkendes før projekt start.

Arbejdsgrupper kan udtale sig på gruppens vegne og med bestyrelsens godkendelse på foreningens vegne.

6. Generalforsamlingen

6.1 Tidspunkt

Ordinær generalforsamling afholdes mindst en gang om året.

Ekstraordinær generalforsamling kan indkaldes af bestyrelsen efter behov.

6.2 Indkaldelse

Indkaldelse med angivelse af dagsorden, skal ske skriftligt til medlemmerne med minimum 3 ugers varsel.

6.3 Afholdelse

Generalforsamlingen ledes af en dirigent, der vælges af generalforsamlingen.

På den ordinære generalforsamling aflægger formanden bestyrelsens årsberetning om foreningens virksomhed.

7. Regnskab og formue

Foreningens regnskab følger kalenderåret.

Kassereren indkasserer indtægter og betaler de af bestyrelsens godkendte regninger. Kassereren fører regnskab over samtlige indtægter og udgifter, og udarbejder desuden foreningens årsrapport.

Bestyrelsen har ansvar for alle midler der indsamles til skoleprojektet "Blå Veje Skole"

8. Tegning og hæftelse

Foreningen tegnes af de 3 bestyrelsesmedlemmer.

For så vidt angår beslutninger vedrørende den løbende drift tegnes foreningen af formænd og forkvinde.

For foreningens forpligtelser hæfter alene dens formue.

9. Vedtægtsændringer

Forslag til ændring af foreningens vedtægter fremlægges til generalforsamlingen.

Ændring af foreningens vedtægter kræver beslutning på en generalforsamling med 2/3 majoritet blandt de afgivne stemmer.

10. Opløsning

Ved foreningens opløsning tilfalder en eventuel formue en organisation/aktivitet som er relevant for Dandelionlessons’ arbejdsområde. Nærmere beslutning træffes af foreningens sidste generalforsamling.

Amager, 23 maj 2017